Ek beplan om my aandag 'n bietjie meer na die bemarkingsaspek van hierdie projek te verskuif. Ek geniet dit geweldig om artikels te skryf maar ek besef dat die Afrikaanse wikipedia beter kan vaar as ons meer aktiewe deelnemers het. Ek spandeer deesdae baie tyd om die aspekte van [[bemarking]] te oordink, hoofsaaklik vir my eie onderneming, maar ek ontdek heelwat idees wat 'n projek soos ons s'n kan gebruik. Verskynsels soos [[Vernon Koekemoer]] laat my net besef dat as 'n mens die regte aanslag gebruik die potensiaal daar is om baie reklame te verkry vir min geldelike inset.
Een van die eerste idees wat ek lank oordink maar nog nie ten uitvoer gebring het nie is om 'n gedrukte boekie met so tussen tien en twintig artikels met 'n hoë [[virale bemarking]]spotensiaal te maak en dit by skole, haarkappers, dokterspreekkamers en sulke plekke te laat. Ek dink party van ons artikels het meer waarde as die 5 jaar oue tydskrifartikels wat 'n mens gewoonlik daar aantref.
Ek het onlangs na 'n gesprek met iemand agtergekom dat daar mense is wat waardevolle bydraes kan lewer maar nie gemaklik is om sommer net in te spring en te begin werk nie. Ek wil daarom meer tyd spandeer om nuwe gebruikers met hul artikels te help. As jy bewus is van idees wat werk benodig in die verband laat my gerus weet dan help ek.
Een van die gebiede waar ek lank betrokke is, is die [[periodieke tabel]]. Ek hoop om in die volgende jaar of twee die artikels klaar te kry (my fokus en belangstellings is egter geneig om gereeld af te dwaal).